ચૂંટણી નજીક આવી જતા એક પક્ષમાંથી બીજા પક્ષમાં જોડાવાની ઘટનાઓ સતત વધી રહી છે થોડા દિવસો પહેલા જ અલ્પેશ ઠાકોર કોંગ્રેસમાં જોડાયો હતો. જોકે અલ્પેશ કોંગ્રેસમાં જોડાતા બાયડ તાલુકાની ઠાકોર સેના રોષે ભરાઈ હતી. તેમણે મત વ્યક્ત કર્યો હતો કે અલ્પેશે આ યોગ્ય નથી કર્યું. અને આ આક્રોશ સાથે ઠાકોર સેનાના મંત્રી ચતુરસિંહે ભાજપનો ભગવો ધારણ કરી લીધો હતો. આ માટે ઉત્તર પ્રદેશના વાહન વ્યવહાર મંત્રી મહેન્દ્ર સિંહની હાજરીમાં રાખવામાં આવેલા એક સ્નેહ મિલન સમારંભમાં જ ચતુર સિંહ સહિતના 200 જેટલા ઠાકોર સેનાના કાર્યકરો પણ આ તકે ભાજપમાં જોડાઈ ગયા હતા.